Regjeringen besluttet tirsdag at staten derfor vil bringe avgjørelsen til EFTAs overvåkingsorgan ESA inn for EFTA-domstolen. ESA fastslo 29. juni at en ekstrabevilgning fra staten til Hurtigruten på 181 millioner kroner i 2008 var i strid med EØS-avtalens bestemmelser om statsstøtte. Tilleggsbevilgningen ble gitt i 2008, da Hurtigruten-konsernet var i dyp økonomisk krise. Konsernsjef Olav Fjell har fastslått at tilleggsavtalen var avgjørende for å sikre selskapets overlevelse. Samferdselsminister Magnhild Meltveit Kleppa (Sp) uttalte da ESA-beslutningen forelå at hele tilleggsavtalen skulle dekke utforutsette utgifter Hurtigruten fikk som følge av politiske vedtak. Selskapet anker også Allerede da var det klart at beslutningen med overveiende sannsynlighet ville blir brakt inn for EFTA-domstolen. Hurtigruten sendte inn sin anke mandag, ifølge Aftenposten.no.